**שלוש שאלות למנמ'ר משרד המשפטים:**

1. בשבוע שעבר התבשרנו על שירות מקוון חדש ללקוחות האגף לרישום והסדר במשרד המשפטים – רישום הערת אזהרה באמצעות האינטרנט.

מה החידוש בשירות זה ובאיזה היקף מדובר?

החידוש הוא בהצגת שירותים מקוונים לתחום רישום המקרקעין, רישום מקרקעין הוחרג מחוק חתימה דיגיטלית כך שלכאורה לא ניתן לבצע פעולות מקוונות, הפתרון המשפטי והטכנולוגי שניתן איפשר את המעבר לשירות מקוון. השילוב של הצד העסקי המשפטי והטכנולוגי פעל כאן בצורה מיטבית.

מבחינת ההיקף, הערות אזהרה מהוות כשליש מהפעילות המתבצעת בלשכות רישום מקרקעין (טאבו). בשנת 2015 נרשמו 209,966 הערות אזהרה מתוך 659,595 פעולות סה"כ. בהנחה שכל ביקור פיזי בלשכת רישום מקרקעין אורך כ- שעות מס' שעות העבודה שיחסכו למשק על ידי השירות המקוון הינו כ- 800 אלף שעות בשנה.

רישום הערת אזהרה בטאבו הוא אחד השירותים המבוקשים ביותר בעיסקאות מקרקעין. עורכי דין מחוייבים, לרשום הערת אזהרה בשלבי התהוות העיסקה על מנת להבטיח את זכויות הקונה או המוכר. לצורך רישום ההערה חייב, עד היום, עורך הדין או שלוחו להגיע למשרדי לשכות הטאבו ברחבי הארץ, להמתין לתורו, להציג את מסמכי העיסקה ואת ייפוי הכח ולקבל אישור על רישום הערת האזהרה. על פי נתוני המשרד מתבצעות בכל שנה כ 200.000 פעולות רישום הערת אזהרה. המשמעות, בימים עמוסים, היא של כאלף אנשים הגודשים את לשכות הרשם לקבלת השירות החיוני הזה.

כל זה יחסך מעתה כאשר עורכי הדין, באמצעות כרטיס ההזדהות החכם שלהם, יוכלו לבצע את הפעולה באינטרנט,ישירות מול הרשם, תוך הגשת במקוון של כל המסמכים הנדרשים. בדיקת שלימות המסמכים מתבצעת תוך כדי התהליך המקוון. ניתנת אינדיקציה למסמכים חסרים. עם השלמת התהליך מופק, במקוון, מסמך המאשר רישום הערת האזהרה. אתה מבין את משמעות השיפור העצום בשירות לעורכי הדין ועם זאת את היכולת של הלשכות לשפר מאד את השירות הניתן לאלה שעדיין נזקקים לשירות בלשכה בשל ההקלה הרבה של עומס תורים בלשכות הטאבו .

1. מה הם האתגרים הטכנולוגיים הכרוכים בפיתוח שירות מקוון כזה, כמה זמן וכמה משאבים נדרשים לכך?

האתגרים הטכנולוגיים בפרויקט זה היו רבים, בפרויקט מעורבים שלושה גורמים, חטיבת הפיתוח של המשרד אשר פיתחה את השירותים המקוונים, חברת hpe אשר פיתחה את צד ה backoffice וממשל זמין אשר אירח את השירות המקוון. הדרישה להעמיד פתרון בלו"ז קצר של חצי שנה כולל אפיון, פיתוח ואינטגרציה חייבה מוד פעולה אג'ילי ושיטות עבודה חדשות. אתגר נוסף הינו ניהול ההזדהות ואימות החתימות הדיגיטליות של הבקשה והמסמכים שצורפו לבקשה, רישום הערת אזהרה על נכס מחייבת תהליך שאינו מותיר מקום לטעות. אתגר נוסף איתו התמודדנו הינו נושא אבטחת המידע, העמדת פתרון אשר יאפשר קבלת קבצים חתומים דיגיטלית מגורמים חיצוניים ובדיקתם להימצאות פוגענים מבלי לפגוע בחתימה הדיגיטלית. לצורך זה הוקמת תשתית משרדית אשר סורקת את הקבצים המתקבלים ומוודאת את תקינותם.

1. מה צופה לנו העתיד? מה השירותים הבאים שאנחנו כאזרחים עתידים להינות מהם?

אחד היעדים העיקריים שהנהלת משרד המשפטים הגדירה הוא שיפור השירות לציבור אשר יבוצע בעיקר על ידי מעבר לשירותים מקוונים. אגף מערכות מידע מגויס למימוש היעד והציב לעצמו יעדים שלהגשמתם אנחנו מחוייבים ופועלים במרץ. אגף מערכות מידע מנהל בית פיתוח תוכנה, מן הגדולים בשירות הציבורי בו מפותחות מערכות מידע לשירות הציבור. בשנת 2016 העלינו את השירותים המקוונים הבאים :

* + עיון מקוון בתיקי בתים משותפים, כ 10,000 בקשות בחודש.
	+ אתר מקוון רשם החברות – 80% מהבקשות לרישום חברה נעשות בפלטפורמה המקוונת.
	+ אתר רשם המתווכים – מאפשר רישום לבחינות, קבלת ציוני בחינה הגשת בקשות לרשם כגון: התליית רישיון וחידוש רשיון. עדכון במייל ובסמס על ציוני הבחינות וסטטוס הבקשות.
	+ הכונס הרשמי – בצוע תשלומים בסניפי הבנקים באמצעות פלטפורמת b2g (bank 2 goverment) ללא צורך בשובר תשלום.
	+ אתר מועצת שמאי המקרקעין – מאפשר רישום לבחינות קבלת ציוני בחינה ועוד ...
	+ אתר רשם החברות – בקשה מקוונת לרישום חברה, 80% מהבקשות לרישום חברה נעשות כבר בערוץ המקוון.
	+ אתר פעולות להגשת בקשות לרישום פטנטים בינלאומיים.

שירותים חדשים המתוכננים לעלות בהמשך כוללים רישום וביטול רישום משכנתא בממשק ישיר מול הבנקים. ממשקים מול רשם הירושה לרישום ירושות וצוואות ועוד.. המגמה מרשימה זו ברורה ואנו שוקדים על העלאת שירותים מקוונים נוספים עוד השנה.